Up-2238/06
Natisni
Opravilna št.:
Up-2238/06
Datum odločitve:
31. 1. 2007
ECLI:
ECLI:SI:USRS:2007:Up.2238.06
Akt:
Ustavna pritožba zoper sklep Višjega sodišča v Mariboru št. II Cp 1927/2006 z dne 5. 9. 2006
Izrek:
Ustavna pritožba zoper sklep Višjega sodišča v Mariboru št. II Cp 1927/2006 z dne 5. 9. 2006 se zavrže.
Evidenčni stavek:
Če morebitna ugoditev ustavni pritožbi ne bi mogla izboljšati pritožnikovega pravnega položaja,  jo Ustavno sodišče zavrže.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
Pravna podlaga:
Člen 50.1, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
23. 11. 2006
Vrsta odločitve:
sklep
Vrsta rešitve:
zavrženje
Dokument:
US27137
Dokument v PDF obliki:
Up-2238-06.pdf
114 KB
Prenesite datoteko
Up-2238/06-7
31. 1. 2007
SKLEP
Ustavno sodišče je v postopku za preizkus ustavne pritožbe družbe A. A., d. o. o., Ž., ki jo zastopa direktor B. B., na seji senata 16. januarja 2007  in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Mariboru št. II Cp 1927/2006 z dne 5. 9. 2006 se zavrže.
Obrazložitev
1. Z izpodbijanim sklepom je Višje sodišče razveljavilo sklep Okrajnega sodišča v Slovenj Gradcu, s katerim je to zavrglo predlog za izvršbo in mu vrnilo zadevo v novo odločanje. Zoper sklep je pritožnica 22. 11. 2006 vložila ustavno pritožbo. Iz spisa št. I 06/02298 je razvidno, da je Okrajno sodišče v ponovljenem postopku 19. 10. 2006 izdalo sklep o izvršbi št. I 06/02298, s katerim je dovolilo izvršbo. Zoper ta sklep je pritožnica vložila ugovor, o katerem Okrajno sodišče še ni odločilo.
2. Vsakdo, ki zahteva sodno varstvo svojih pravic in pravnih interesov, mora izkazati pravni interes. Kot verjetno mora izkazati, da bo ugoditev njegovi zahtevi pomenila zanj določeno pravno korist, ki je brez tega ne more doseči. Pravni interes mora biti izkazan tudi za vložitev ustavne pritožbe. Na obstoj pravnega interesa mora Ustavno sodišče paziti po uradni dolžnosti ves čas postopka.
3. V obravnavani zadevi pritožnica vlaga ustavno pritožbo zoper sodno odločbo Višjega  sodišča, s katero je to razveljavilo sklep Okrajnega sodišča v Slovenj Gradcu in zadevo vrnilo v novo odločanje, pri čemer je Okrajno sodišče v zadevi že ponovno odločilo in izdalo sklep o izvršbi. Pritožnici se tako kljub morebitni ugodni rešitvi ustavne pritožbe in razveljavitvi sklepa Višjega sodišča pravni položaj ne more več izboljšati. Njen pravni položaj bi se izboljšal le, če bi bilo mogoče postopek vrniti v fazo pred odločanjem o pritožbi. Ker v obravnavanem primeru zaradi izdanega sklepa o izvršbi to ni mogoče, pritožnica nima pravnega interesa za vložitev ustavne pritožbe.
4. Glede na navedeno ustavna pritožba zoper izpodbijani sklep ni dovoljena in jo je treba zavreči.
5. Senat Ustavnega sodišča je sprejel ta sklep na podlagi prvega odstavka 55. člena v zvezi s prvim odstavkom 50. člena Zakona o Ustavnem sodišču (v nadaljevanju ZUstS) ter tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić